Sådan får du en mere bæredygtig hverdag - CaseBase
Bæredygtighed og miljøvenlighed er noget man ikke kan undgå i dagens medier. Der er konstant nye artikler om klimaforandringer og lignende, og det er derfor svært at ignorere. Det er dog de færreste, der på én dag kan blive vegetarer eller veganer, og det er derfor vigtigt også at kunne forstå at bæredygtighed handler om små skridt frem. Denne forbrugerguide vil guide dig til et par små ting du kan gøre i din hverdag, der kan hjælpe kloden, samt stadig tilfredsstille dig.
Drop plastikflasken og spar penge
Et godt alternativ til plastikflasker er permanente glasflasker, eller såkaldte retap drikkeflasker. Disse kan genbruges og så er de også bedre for kroppen, da der altså ikke er mikroplast i dem. Herudover kan man, hvis man gør det rigtigt, spare penge. Det kan man ved, at man altså undgår konstant at købe nye plastikflasker fra en butik, og man fylder bare sin egen flakse med vand, når der er brug for det. Og så er det selvfølgelig også mere bæredygtigt, selvom der er pant i Danmarks flasker; det er nemlig dyrt for producenter at genbruge plastik og derfor er der mange, der undgår det.
Drop sugerørene og red skildpadderne
At droppe plastikflakser er et godt skridt, og dog er der stadig andre ting man kan gøre. Man kan f.eks. droppe plastiksugerør og i stedet købe et metalsugerør, man kan genbruge hele tiden. Disse kommer typisk med etui, som man meget optimalt og praktisk kan have med sig overalt, så man ikke behøver at bruge plastiksugerør. Plastiksugerør er især farlige for havets dyr, da mange tror at det er mad, og ender med at indtage et sugerør, der kan kvæle dem. Sugerør er især gået udover skildpadderne. Ved at flere havdyr dør, skader vi altså også havet og dets tilgængelighed. Det er altså simple ting, der kan gøre en stor forskel.